text:
Føroyski ”innløgumaðurin”
10. august 2015
At ali- og fiskivinnan í størsta mun er ”innløgumaðurin” (forsyrgjarin) í føroyska samfelagnum, er nokk ongin í iva um. Og eins í einum húsarhaldið er tað soleiðis, at jú meira forsyrgjarin fortjenar, jú meira pengar hevur húsarhaldið at brúka og gera gott við.
Alivinnan
Framgongdin og dreivið í alivinnuni hesi seinastu árini, er ein sólskinssøga, sum er kend í nógvum londum – ein vinna, sum hevur skapt sær allan heimin til sølumarknað. Alivinnan hevur eisini megnað at hava fleiri fólk í støðugum arbeiði, og harvið økt um inntøkurnar hjá landi og kommunum. Laksur er størsta einstaka útflutningsvøra okkara i dag.
Alivinnan hevur harumframt skapt arbeiðspláss í atknúttum vinnum og dreivið í alivinnuni prógvar, at hon megnar at gera allar geirar í vinnuni betri - tað veri seg alt frá smolti, fóður, útgerð, bátar (Hans á Bakka), sláturvirki o.a., til umstøðurnar hjá starvsfólkunum, umhvørvi, lækka rakstrarkostnaðin og hækka yvirskotið.
Eg fegnist um hesa góðu gongdina og vil virka fyri, at hon heldur fram, so alivinnan megnar at loysa tær avbjóðingar, sum hon kemur at fáa í framtíðini. Tí skal tað almenna ansa eftir, ikki at darva eini framgongd í alivinnuni, men eigur í staðin fyri, í góðum samstarvi við vinnuna, at skapa alivinnuni góðar og tryggar karmar.
Samstarv er vegurin fram, bæði fyri vinnuna og tað føroyska samfelagið.
Fiskivinnan
Tað hevur gingið gott í stórum parti av okkara fiskiflota, og útflutningsvirðið av uppsjóvarfiski og botnfiski er komið upp á tað støðið, sum tað var tey góðu árini 2007-2008.
Eisini í fiskivinnuni síggja vit eitt dreiv, eina nýhugsan, sum vil nakað, t.d. hava vit nýmótans uppsjóvarskip, nýggj virki (á Tvøroyri og Fuglafirði), og ætlanir er um nýggj virki at tilvirka liðugtvørur úr svartkjafti, sild og makreli.
Trolaraflotin í Barentshavinum heilfrystur í stóran mun fiskin og landar hann í Føroyum, so hann kann verða arbeiddur og geva arbeiði til arbeiðsfólki á fiskavirkjum her heima.
Partar av heimaflotanum hava haft tað trupult í fleiri ár, men trolararnir, sum fiska upsa og onnur fiskasløg, leggja um at fiska makrel og sild um sumrarnar og út á heysti, sum er eitt gott fíggjarligt íkast.
Í línuflotanum eru færri skip, men her ferð ein broyting fram, við tað, at nøkur eru útskift til frystilínuskip, sum fiska kvotuna á Flemish Cap, Íslandi og Grønlandi, meðan onnur línuskip hava forhandlað seg til kvotur í Grønlandi í summar, sum í báðum førum betrar um raksturin.
Rækjuflotin hevur haft betri rakstrarúrslit í seinastuni, og nú fara tey eisini at royna eftir krabba, sum vónandi kemur at eydnast væl.
Útróðurin er tíverri minkaður munandi hesi seinastu árini, og færri og færri hava sína ársinntøku frá útróðri, men hesir síggja ein glotta í fiskiskapinum nú.
Samanumtikið síggja vit ein vilja og ídni innan fiskiflotan, sum ynskir at fáa allar partar í vinnuni skipaðar soleiðis, at hon kann vinna pengar.
Tryggja fiskivinnuni virkismøguleikar
Eg vil arbeiða fyri at skapa tryggar og stabilar karmar um fiskivinnuna, so allir partar í fiskivinnuni, fáa møguleikan at fiska, virka og harvið fáa ein rakstur, sum gevur yvirskot. Tað gerst m.a. við eini góðari fiskivinnulóg, nøktandi fiskidøgum, hækkandi kvotum, økt rættindi í fremmandum sjógvi, útskifting av skipum, øktum sølumøguleikum av fiskinum og betri marknaðaratgongd fyri lidnar fiskavørur o.a.
Eg fari at virka fyri, at ”innløgumaðurin”, ið er ali- og fiskivinnan, vinnur nógvan pening, tí so hevur húsarhaldið Føroyar eisini tilsvarandi nógvan pening at brúka og gera gott við.
Alfred Olsen, løgtingsmaður og formaður í Vinnunevndini
Valevni Sambandsfloksins til løgtingsvalið
RN
Aftur


c: text/html

text:
Tilfeingisbreytin á Miðnámi í Vestmanna er ætlað føroyskum ungdómum, sum hava áhuga fyri føroysku náttúruni, umhvørvinum og burðardyggari gagnnýtslu av náttúruríkidøminum. Tilfeingisbreytin gevur almennan lestrarførleika til hægri lærustovnar á jøvnum føti við hinar gymnasialu breytirnar.
Tilfeingisbreytin
Tíðindi
Tiltakið “Markleys útbúgving”
Hósdagin var tiltakið “Markleys útbúgving” hildið í Norðurlandahúsinum. Av Fiskivinnuskúlanum luttóku lestrarvegleiðingin og 3. flokkur. Tiltakið var bæði fjølbroytt og áhugavert.[Les meira]
Á ferð inn í føroyska myndlistaheimin
Hósdagin var 2. flokkur á vitjan á Listasavninum eftir at hava arbeitt við myndagreining í føroyskum. Á savninum fingu vit rundvísing, ið var áhugaverd og kveikjandi bæði fyri næmingar og lærara.[Les meira]
Á vitjan í Kvívík
Í góðveðrinum mikudagin 7. sept. var 3. fl. túr í Kvívík í samband við, at vit í føroyskum høvdu lisið yrking hjá Jóan Peturi Gregoriussen sum part av undirvísingargongd um tjóðskapartíðina. Vit gingu í fótasporunum hjá...[Les meira]
Árligi ítróttardagurin
Fríggjadagin 2. september varð skipað fyri árliga ítróttardegnum fyri næmingum og lærarum á Fiskivinnuskúlanum, sum siðvenja hevur verið seinastu árini. Dagurin byrjaði á skúlanum, har trygdarumboðið kunnaði um brunafyriskipanina...[Les meira]
Virkisvitjan á taravirki
Mánadagin 29. august vitjaðu næmingarnir í 1. og 2. flokki á virkinum hjá Ocean Rainforest í Kaldbak í fakunum lívfrøði og tilfeingisfrøði. Virkið ger royndir at ala tara til matna. Næmingarnir vóru vístir runt og fingu...[Les meira]
Nýggj andlit á tilfeingisbreytini
Mánadagin 15. august byrjaðu 22 nýggir næmingar á tilfeingisbreytini á Fiskivinnuskúlanum. Tey koma úr 14 ymsum plássum í landinum. Longu dagin eftir fóru næmingarnir saman við lærarum á samansjóðingarferð til Tjørnuvíkar...[Les meira]
Nýbrot
Tveir fyrrverandi næmingar á skúlanum fremja nýbrot innan kanning av laksalús.

robotstxt: allowed

filter: keep


text:
Ryan Mason noyddur at gevast
Enski fótbóltsspælarin Ryan Mason noyðist at seta stivlarnar á hilluna, bert 26 ára gamal.
Orsøkin er skaðin, hann fekk í høvdið í dysti fyri Hull ímóti Chelsea 22. januar í fjør, skriva enskir miðlar.
Mason fekk skallabrot í stoyti við Gary Cahill og varð fluttur beinleiðis av vøllinum á sjúkrahús til viðgerðar, har hann stríddist fyri lívinum.
Eftir drúgva sjúkralegu hevur hann nú gjørt av at gevast sum fótbóltsspælari.
Miðvøllsleikarin byrjaði yrkisleið sína hjá Tottenham. Í 2016 fór hann til Hull og var eitt skifti dýrasti leikarin í søgu felagsins.
Hann spældi 20 dystir fyri Hull og skoraði tvey mál.
Mason spældi ein landsdyst fyri Ongland. Tað var í 2015 ímóti Italia.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Fólkaheilsuráðstevna 2017
Fólkaheilsa fyri øll 20. oktober 2017
Ársins fólkaheilsuráðstevna undir heitinum “Fólkaheilsa fyri øll” verður fríggjadagin 20. oktober kl. 13.00 - 16.30 í Norðurlandahúsinum.
Hesaferð verður dentur lagdur á sálarliga heilsu í breiðum høpi. Sálarlig heilsa er eitt viðkomandi evni, tí sálarlig heilsa hevur eins stóran týdning sum likamlig heilsa, og tað ber til at betra um og ávirka sálarligu heilsustøðuna hjá føroyingum bæði á einstaklinga-, bólka- og samfelagsstigi.
Á skránni verða millum annað áhugaverdir fyrilestrar um gerandis hetjur og sjálvboðið hjálpararbeiði, um sálarliga heilsu og sosial viðurskifti, um verkætlanina “ABC fyri sálarliga heilsu” og um avbjóðingarnar á sálarliga heilsuøkinum í Føroyum.
Millum fyrilestrarhaldararnar verða millum annað Matt Langdon, stovnari av “Hero Construction Company”, Knud Juel, Professari Emeritus, og Tóra Petersen PhD í sálarfrøði. Harafturat verður ársins gerandis hetja avdúkað.
Síðsta ár var áhugin fyri hesi ráðstevnu so stórur, at ráðstevnan var fullteknað beinanvegin og tíverri vóru tað nógv, sum ikki sluppu við til ta sera áhugaverdu ráðstevnuna, har spírar vórðu settir niður, sum vit enn heysta ágóða av. Fyri at tryggja, at tað ikki skal vera soleiðis aftur í ár, hava vit valt, at hava ráðstevnuna í Høllini í Norðurlandahúsinum, sum rúmar dupult so nógvum luttakarum, og vit vóna, at øll, sum ynskja at luttaka, sleppa til ráðstevnuna. Tiltakið er ókeypis, er fyri øll og tað ber til at melda seg til ráðstevnuna niðanfyri.
Melda til Fólkaheilsuráðstevnuna 2017
Fyrilestrarhaldarar
Matt Langdon er upprunaliga úr Avstralia, men er búsitandi í USA. Hann hevur síðani 2006 samstarvað tætt við heimskenda sálarfrøðingin og professaran á Stanford University, Phil Zimbardo. Matt er saman við Phil Zimbardo stovnari og í løtuni virkandi forseti í “Hero Construction Company”, sum er amerikanskt samtak, sum hjálpir, stimbrar og útbúgvir fólk at gerast hetjur í gerandisdegnum! Matt fer m.a. at greiða frá “Everyday Hero hugtakinum” og sínum drúgvu arbeiðsroyndum við at menna gerandis hetjur runt í heiminum. Kunnu vit eisini gerast gerandis hetjur?
Njál Djurhuus er majorur í Frelsunnar Herinum. Njál hevur í fleiri áratíggjur framt sjálvboðið hjálpiarbeiði á gøtunum í Oslo. Njál er ein sonn gerandis hetja og fer at greiða frá sínum lívlanga hjálparvirksemi, har hann hevur ferðast ímillum teir mest sosialt útsettu av okkara samfelagsborgarunum. Hava vit ábyrgd at fremja hetjuvirksemi í gerandisdegnum?
Knud Juel er Professari Emeritus í Statens Institut for Folkesundhed á Syddansk Universitet. Hann hevur í ein mansaldur granskað í hagfrøðiliga sambandinum ímillum ymiskar tættir, sum avgera okkara heilsustøðu og hevur staðið á odda fyri fleiri størri heilsukanningum í Danmark. Knud fer at greiða frá, hvussu ymiskir tættir, sum hava týdning fyri okkara heilsustøðu, ávirka hvør annan við høvuðsdenti á sambandið ímillum ymisk sosial viðurskifti og okkara heilsu. Hevur heilsustøða okkara ávirkan á okkara sosialu støðu ella umvent?
Annika Helgadóttir er PhD. í sálarfrøði frá Københavns Universitet. Hon er forkvinna í felagnum Føroyskir Sálarfrøðingar og hevur drúgvar arbeiðsroyndir sum sálarfrøðingur í Danmark og Føroyum og er í løtuni sálarfrøðingum á miðnámsskúlaøkinum. Annika nýtir m.a. “ABC fyri sálarliga heilsu konseptið” sum amboð at menna heilsuna hjá ungum, og hon fer at greiða frá hesum arbeiði. Hvørjar avbjóðingar hava okkara ungu borgarar?
Monika Mohr er Cand.mag í sálarfrøði og heilsufremjan/strategi frá Roskilde Universitet. Hon hevur verkætlannar royndir innan sálarliga heilsufremjan úr Danmark og er í løtuni í starvi í Fólkaheilsuráðnum, har hon samskipar stóru verkætlanina “ABC fyri sálarliga heilsu”. Monika fer at greiða frá føroysku útgávuni av avstralska konseptinum “Act-Belong-Commit”. Hvat er føroyska ABC verkætlanin?
Tóra Petersen er PhD. í sálarfrøði frá Syddansk Universitet. Hon hevur royndir sum granskari í traumasálarfrøði og sum praktiserandi sálarfrøðingur, og hevur m.a. granskað í sálarligu heilsuni hjá føroyskum børnum. Hon er fyrrverandi forkvinna í felagnum føroyskir sálarfrøðingar og í granskingarnevndini á Landssjúkrahúsinum. Tóra fer at hugleiða um nakrar av stóru avbjóðingunum á sálarfrøðiliga heilsuøkinum í Føroyum, og um hvussu vit betra um hesi viðurskifti. Hvussu kunnu vit menna sálarligu heilsustøðuna á einstaklinga- og samfelagsstøði í framtíðar Føroyum?
Skráin til Fólkaheilsuráðstevnuna 2017 fæst niðanfyri:
Ráðstevna í Norðurlandahúsinum 2017.pdf Skráin fyri ráðstevnuna


text:
Próvtalsstigi
Á Setrinum verður 7-tals-stigin nýttur
7-talsstigin eitur so, tí hann er samansettur av sjey próvtølum. 7-talsstigin er sambæriligur við ECTS-stigan, og tí verður hann nýttur. Í 7-talsstiganum eru eingi undantakspróvtøl, eins og próvtalið 13 í gamla próvtalsstiganum.
Tú hevur ikki staðið, tá tú fært 00 ella -3.
Hvat er ECTS-stigin?
ECTS er stytting fyri European Credit Transfer and Accumulation System. Hetta er eitt evropeiskt mát fyri arbeiðsbyrðu í eini útbúgving. ECTS sigur einki um torleikastig, men bert um vavið av útbúgvingini, t.d. hvussu nógv ECTS námsstig ein heil útbúgving telur ella hvat einstøku skeiðini telja. ECTS-ásetingar sambært Bologna krevja, at gjøgnumskygni er í arbeiðsbyrðu og at læruúrtøkur er orðaðar.
ECTS-stigin gongur frá A til F. A er tað hægsta tú kanst fáa og tað sama sum 12 í 7-talsstiganum. Sambært §5 í Kunngerð um próvtalsstiga og døming, sum broytt við kunngerð nr. 124 frá 13. november 2013, stendur at lesa um prógv og skjalaváttanir, at:
“Á prógvum og skjalaváttanum skulu øll próvtøl sambært próvtalsstiganum verða lýst við samsvarandi bókstavi frá ECTS-stiganum sbrt. fylgiskjali 1.”
Til at áseta ECTS-námsstig á rættan hátt, er ein vegleiðing gjørd, sum nágreiniliga vísir, á hvønn hátt ásetingar skulu gerast, og hvørji onnur krøv eru tengd at ECTS-skipanini. Eitt ECTS er mett at svara til eina arbeiðsbyrðu á umleið 25 – 30 tímar (í miðal). Ein lestrarhálva svarar til 30 ECTS og fulltíðar lestur í eitt ár telur 60 ECTS. Fyri at fáa ECTS skalt tú sum lesandi havi rokkið ásettu læruúrtøkurnar og harvið hava staðið einstøku skeiðini.
ECTS-vegleiðingina finnur tú HER.
Umseting av miðalpróvtølum frá 13-talstiganum til 7-talsstigan.
Tabelin, sum er galdandi frá 1. februar 2017, er at finna her:
https://www.ug.dk/uddannelser/artikleromuddannelser/karakterskala-7-trinsskalaen


text:
Skrápur
Skrápur (frøðiheiti - Puffinus puffinus) er dimmur, næstan svartur omaná, í neðra hvítur. Støddin er nakað sum á lunda. Áður var hann ikki sjaldsamur í Føroyum, men rottan hevur týnt so um hann, at nú er lítið eftir; eina frægast man vera í Koltri og Trøllhøvda. Teir eiga altíð fleiri nær hvørjum øðrum, stundum í urðum, men mest í vallbergi, har teir grava sær djúpar holur. Inni í har verpa teir eitt hvítt egg og verma tað í 4 vikur. Pisan er berlig um høvur og háls, men annars væl klædd í síðum gráum dúni. Hon er nevnd líri. Tá ið lírin er fullfjaðraður, er hann meinlíkur hinum gamla skrápinum.
Beint fyri tað fara menn at draga líra. Holurnar kunna vera favn langar, og innan greina tær seg sundur í fleiri stytri holur, so lírin fær nógvar avkrókar at smúgva sær í, og maðurin má stundum grava fleiri byrgingar á, áðrenn hann finnur hann. Lírin er óføra feitur og hildin fyri at vera rættiligt góðgæti. Um summarið síggjast stórar skrápatorvur á sjónum. Tá skrápurin kavar, stendur eitt sprutt upp frá honum, ikki ólíkt grindablástri at síggja nakað burturfrá, og tað hava mong grindaboð verið rópt av skrápatorvu.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
- Tíðindi, mentan og ítróttur
Fíggjarligt støðufesti stevnir eftir sjey mia
Fíggjarligt støðufesti hevur stevningar og trætur, sum bíða eftir at verða avgjørdar, fyri okkurt um sjey milliardir krónur. Fíggjarligt støðufesti vil hava endurgjald frá leiðslunum í pengingastovnum, sum kollsigldu og Fíggjarligt støðufesti noyddist at yvirtaka.
Talan er um 120 rættarmál móti fólki í sjey peningastovnum. Teirra millum eru Eik Bank Danmark og Eik Banki Føroya.
Í hálvársroknskapi sínum sigur Fíggjarligt støðufesti, at fær stovnurin viðhald í rættinum, kann missurin gerast minni hjá teimum kreditorunum, sum ikki hava framíhjárætt til pengar, sum trotabúgvini eftir peningastovnarnar fáa inn.
Stevningarnar skrivaðar
Stevningarnar hjá Fíggjarligum støðufesti eru skrivaðar, eftir at ein advokatkanning hevur staðfest, at alt ruggaði ikki rætt í peningastovnunum. Fíggjarligt støðufesti byrjar bara eitt mál, um bestu líkindi eru til, at tað fer at eydnast at vinna málið, stendur í hálvársroknskapinum.
Fíggjarligt støðufesti hevur sett av 1,2 mia. kr. til rættarmálini. Tríggir bankar eru yvirtiknir uttan at grundarlag er fyri at krevja endurgjald frá leiðslunum, sum vóru har. Teir eru Fionia Bank, Max Bank og Fjordbank Mors.
Í løtuni verður ein advokatkanning gjørd um Sparekassen Østjylland. Higartil hevur Fíggjarligt støðufesti brúkt 58 mió. kr. til advokatkanningar, og 90 mió. kr. eru higartil brúktar til advokatar, sum hava málini fyri stovnin.
Fyrsta sakarmálið í heyst
Fíggjarligt støðufesti heldur, at tað hevur samfelagsligan áhuga at fáa greiði á, um fyrrverandi leiðslurnar í kollsigldu peningastovunum hava endurgjaldsskyldu. Væntandi verður fyrsta sakarmálið viðgjørt í heyst.
Fíggjarligt støðufesti eigur framvegis 30 prosent í nýggja Eik Banka, men TF Holding, sum eigur hini 70 prosentini, hevur forkeypsrætt til tey partabrøvini.
Sí eisini


text:
Lýdia Poula Simonsen hevur hetta síðsta árið verði á ítróttareftirskúla í Vejle. Her hevur han frælsa ítrótt sum linju. Møguleikarnir fyri at venja og kappast niðri eru væl betur enn her heima, m.a. krevur tað “bara” ein túr við tokinum um hon skal kappast innandura í kúlustoyti, meðan vit her heima noyðast ein túr við flogfari áðrenn vit seta okkum í tokið, um vit her heima ynskja at royna okkum.
Seinsta kappingin hjá Lýdiu var tá hon leygardagin royndi seg móti teimum bestu javnaldrunum í Danmark í dysti um danska meistaraheitið fyri ung. Heilar 18 gentur vóru við, og harímillum allar tær bestu.
Lýdia legði varliga út við at stoyra 3,0 kg tungu kúluna út á 10,36 m, sum er umleið ein metur styttir enn hon megnaði í Íslandi í januar. Tað næsta gjørdist eitt vet styttri, meðan tað triðja gjørdist yvirtrakk. Nú var spenningur, tí hon lá á áttanplássi, og har sluppu bara 8 at halda áfram í kappingini. Lukkutíð fór ongin framvið, so Lýdia kundi fara í ringin sum tann fyrsta í finaluni. Her kom hon út á 11,01 m, og legði seg á sjeynda plássi. Hon vildi meir, tí í fimta umfarið lendi kúlan beint áðrenn 12 m strikuna. Kasti bleiv mált til 11,94 m, sum er góðan hálvan metur longri enn bólkametið hon setti í Íslandi fyri einum mána síðan. Við hesum kom hon upp á eitt fimta pláss, 33 cm frá broncuni. Í síðsta umfarið satsaði hon, men hesaferð helt tað ikki, so tað longsta gjørdist 11,94 m.
Harvið hevur Lýdia flutt bólkametið 2,25 m í vetur. Hetta kemur ikki av ongum, tí Lýdia hevur lagt sera stóra orku í sína venjing og tí er framgongdin væl fortjent. Herfrá eitt stórt tillukku til Lýdiu fyri flotta avrikið!


text:
Um próvtøkuótta
Frá fjáltri til ótta
Flestu lesandi uppliva fjáltur áðrenn og undir eini munnligari ella skrivligari próvtøku eina ella fleiri ferð gjøgnum lestrartíðina. Vanligir summarfuglar í búkinum kunnu vera ein fyrimunur, tí teir hvessa uppmerksemið, og fáa okkum til at leggja meiri fyri og tískil fáa vit eitt betri úrslit. Fjálturin kann blíva til ótta, tá mann hugsavnar seg um upplivingina av fjáltrinum og letur tankan um hann blokkera vitanina um evnið og framløguna av henni.
Próvtøkuótti vísir seg á ymsan psykiskan o g fysiskan hátt og kann koma av ymsum orsøkum. Óttin kann koma fram í ávísum støðum ella bara tilvildarligt, uttan at fylgja einum mynstri. Hevur mann fingið trupulleikar við próvtøkuótta letur til, at hann verður verri við tíðini, um mann ikki søkir sær hjálp. Tilboð til, hvar mann kann leita sær hjálp.
Tað er ymiskt frá persóni til persón, hvussu nógv mann verður merktur av próvtøkuóttanum, og hvussu stóran týdning hann hevur í mun til próvtøkuna. Hóast próvtøkuóttin ikki er líka ringur hjá øllum, er hann slítandi í longdini.
Tað er eingin undurviðgerð av próvtøkuótta, men tað eru ymsir hættir, sum kunnu hjálpa teimum flestu við at fáa bilbugt við hann.
Tó eru tað hópin av lesandi, ið uppliva meiri darvandi ótta, tá tað kemur til próvtøkur. Tað verður ein strongd støða, ið leiðir til negativar tankar um ein sjálvan og evnini hjá sær.
Hjálp til at sleppa av við fjálturin
Ert tú vælfyrireikað, væl uppløgd etc, men tað kortini gongur illa, hava vit eitt tilboð til tín. Fysisk ting og fokuseringsuppgávur.


text:
Lestrartíð: 3 1/2 ár
Umsóknarfreist: Læruplássið ásetir freistina
Útbúgvingarstaður: Danmark
Lærupláss: Hesi hava læruplássgóðkenning
Ein glarsmiður arbeiðir við glasi. Í útbúgvingini lærir tú at skera til, slípa og blanka alt glas. Harafturat lærir tú at seta rútar í vindeygu og hurðar, at skifta bilrútar og at ramma myndir inn.
Útbúgvingin gevur tær grundleggjandi vitan um alt glas, t.d. klárt glas, litað glas, sandblást glas, blýggjglas, matterað glas o.a. Harafturat lærir tú at brúka ymisk amboð og maskinur.
Arbeiðið sum glarsmiður er fjølbroytt. Tú lærir at vegleiða kundar í at velja tilfar og glas til øll endamál. Harumframt skalt tú duga at seta upp glasframsíður og at passa hurðar og rammur úr aluminiumi til.
Tú endar útbúgvingina við sergrein innan aluminium ella glas.
Í sergreinini aluminiumi lærir tú at leggja til rættis, framleiða og montera fasadu- og takkonstruksjónir í aluminiumi.
Í sergreinini glasi lærir tú at leggja til rættis, tekna og framleiða framkomnar glasloysnir, eins og tú lærir at meta um, bøta og at gera í stand vindeygu.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Útbúgvingin er skipað við einari grundtilgongd á einum yrkisskúla í 20 ella 40 vikur og einari høvuðstilgongd, har tú skiftir millum starvsvenjing og skúla.
Tú kanst velja millum ymsar sergreinar.
Frálæran fevnir m.a. um tilgerð og uppseting, tilfarsfatan, plantekning, innramming og støddfrøði.
Við útbúgvingini er tað umráðandi, at tú:
● hevur skil fyri dygd og smálutum
● ert handaligur og dugir at finna loysnir
● hevur tænastusinni
● ert kropsliga væl fyri
● kanst arbeiða í hæddum
● hevur áhuga fyri at arbeiða uttandura
● hevur áhuga fyri at arbeiða á byggiplássi og verkstaði.
Tú endar útbúgvingina við einari sveinaroynd.
Fráfaringarroynd fólkaskúlans ella tilsvarandi.
Eftir lokna útbúgving kanst tú arbeiða sum góðkendur glarsmiður, serliga í smáum fyritøkum. Tú kanst eisini gerast sjálvstøðugur vinnurekandi.
Tú hevur atgongd til allar vinnuakademiútbúgvingar, sum vanliga taka tvey ár, eru settar saman við ástøði og verkligari læru knýttar at ávísari vinnu ella starvsøki: lívfrøðiliga og starvsstovutøkniliga økið, sniðfakliga økið, einkultfak, búskaparliga-handilsliga økið, KT-fakliga økið, samfelagsfrøðiliga økið, heilsufakliga økið og tøkniliga økið.
Gev gætur, at yrkisútbúgvingin skal vara í minsta lagi 3 ár fyri at geva atgongd til vinnuakademiútbúgvingar. Eisini eru krøv um ávísar lærugreinar og stig, tú skalt hava staðið, alt eftir hvørja vinnuakademiútbúgving tú søkir inn á.
Fleiri yrkisútbúgvingar geva tær eisini atgongd til professiónsbachelor og til bachelorútbúgvingar á universitetum.
Yrkisútbúgvingin til glarsmið er á 4. stigi í donsku góðskingarkørmunum fyri lívlanga læru. Góðskukarmurin gongur frá stigi 1–8 og ásetur tað, ið væntandi fæst burtur úr undirvísingini.
Yrkisdepilin – www.yrkisdepilin.fo


text:
Seld annars ókeypis
Tú ert vælkomin at seta teg í samband við okkum um ætlanin er at selja ogn tína. Vit kunnu gera hetta bíligari, ómakaleysari enn onnur, og taka okkum av øllum viðurskiftum, í sambandi við sølu av føstum ognum. Tað ber altíð til at fáa eina góða avtalu við okkum.
Vit koma á staði og gera meting av ognini, greiða frá mannagongdini í sambandi við sølu.
Avtala verður gjørd millum partarnir. Talan er um eina avtalu um, hvussu sølan kann fara fram á besta hátt, prísuppskot, framvísing o.a.
Umframt lýsing á heimasíðuni, gera vit eina framløgu av ogn tíni uppá uml. 8 síður við frágreiðing av ognini og myndir sum vit handa áhugaðum kundum. Eisini verður ognin lýst til sølu á øðrum miðlum.
Avtalur um at vísa ognina fram verður gjørd í samráð við seljaran.
Kunnað verður um boð og tryggja okkum at fígging er tøk.
Í sambandi við sølu taka vit okkum av øllum praktiskum viðurskiftum. Seta okkum í samband við tín kundaráðgeva og gera avtalu. Eisini syrgja vit fyri at panti í ognini verður avlýst. Vit gera avtalu við kundaráðgevan hjá keypara um yvirtøku o.a. og nær keyps-peningurin kann flytast á konto. Tá hesi viðurskiftini eru avgreidd, verður skeytið sent til ttinglýsingar.
SELD, annars ókeypis
SELJA vit ikki ogn tykkara í tíðarskeiðinum, fáa tit tænastuna ókeypis.
Uppgávuna at selja taka vit í álvara og við miðvísari ætlan verður farið undir at selja ognina.
Tí gera vit eisini vart við, at verður ognin ikki seld í tíðarskeiðinum, verður øll tænastan gjørd ókeypis, bæði tá tað kemur til lýsingar, myndir, framløgu o.a.
Kostnaðurin fyri sølu er 2,5% av søluupphæddini + mvg. Onnur avtala kann verða gjørd. Minstiprísur fyri sølu á ogn kr. 14.000,00 + MVG.
Bátar, skip og fiskiloyvi
Tænastugjaldið frá seljara 3% + mvg og keypara 3% + mvg. Tá upphæddin er undir kr. 500.000,00 er tænastugjaldið frá seljara 3,5% + mvg og keypara 4% + mvg. Serstøk avtala kann verða gjørd. Minstiprísur fyri sølu er kr. 12.000,00 + mvg fyri seljara og kr. 12..000,00 + mvg fyri keypara. Keyparin rindar altíð fyri skrásetingargjøld frá almenna myndugleikanum, har onnur avtala ikki er gjørd. Talan er t.d. um tjóðskaparbrøv, skipaskeyti, fiskiloyvi v.m. Um báturin verður seldur av landinum er tænastugjaldið frá seljara 5 % + mvg og keypara 5%..
Myndir og tekstur á heimasíðuni
Tað er strangliga bannað at brúka myndir og tekst á heimasíðuni uttan ítøkiligt skriftligt loyvi. Ognarrætturin fevnir eisini um tær myndir sum eru sendar felagnum. Verður tilfar; myndir o.a. brúkt frá heimasíðuni uttan loyvi førir hetta til endurgjald.
Virðismetingar
Metingar av ognum: sethúsum, ognarlutum, bátum og skipum verða gjørdar eftir umbøn. Kostnaðurin er kr. 4.000,00 + mvg. Serstøk avtala kann verða gjørd.
Serstøk fráboðan um seldar ognir v.m.
Teksturin á heimasíðuni – lýsingar av ognum, byggir beinleiðis á upplýsingar frá seljara – tað er eigarin av ognini, eisini tá talan er um fráboðan; skriftligar ella munaligar, og er leiklutur Sp/f Meklaran´s bert at verða boðberi millum partarnir, og kann Sp/f Meklarin.fo, á ongan hátt ábyrgdast fyri innihaldinum í lýsingum á heimasíðuni, ella á nakran annan hátt. Tað verður mett rætt, at fyrivarni verður tikið fyri rættleiðingum í tekstinum í lýsingunum í hvørjum einstøkum føri, tá tað er “keypssáttmáli” sum er avgerandi fyri keypið og ikki tekstur í lýsing. Sp/f Meklarin tekur onga ábyrgd av seldar ogn, tá talan er um navngivnar sáttmálapartar, og tí ber ikki til at ábygda Sp/f Meklarnum ella starvsfólk tess sum starvast hjá fyritøkuni á nakran hátt. Í keypssáttmálunum verður víst til hesar treytir, og hevur keypari og seljari skyldu at kunna seg um hesi viðurskiftir.


text:
4. Vit fáa børn saman
Tá fyrsta barni er á veg, taka tey flestu bústaðarviðurskiftini upp til viðgerðar. Vit ynskja øll at skapa bestu karmar um okkara børn.
Um so er at verandi bústaður ikki livir upp til hesar umstøður, so er stundin komin at flyta og finna nýggjar karmar.
Tað kann verða pláss trot til eitt barnakamar, at tað er ov langt til skúla og frítíðaráhugamál, ella frástøðan ikki hóskar børnum í mun til skúla, frítíð v.m.
Er talan um t.d. plásstrot kann byggjast uppí ognina, og er frívirði í húsinum so ber til at fíggja uppíbygging við hjálp av einum minni láni.
Innrættan av bústaðnum til børn
Er bústaðurin nøktandi, so er kortini neyðugt til broytingar í húsinum. Pláss skal verða fyri nýfødda barninum.
Í fyrsta umfari kunnu tit hjálpast við teimum møguleikum sum eru, men sum frálíður skal barni hava sítt egna kamar, møguliga saman við øðrum systkjum.
Tá barni byrjar at gera meira um seg, er við hvørt neyðugt at eftirkanna møguligar vandar, soleiðis, at barni kann rannsaka kringumstøðurnar á tryggan hátt .


text:
Í morgun fór Grønlandstoymið hjá Heimamissiónini avstað.
Fyrst gongur leiðin til Íslands og so víðari til Grønlands í morgin.
Hetta er áttinda árið á rað, at eitt toymið frá Heimamissiónini fer til Nuuk at syngja og boða Guds orð. Toymið býr á Sjómansheiminum í Nuuk og kemur at arbeiða í og út frá heiminum.
Eins og undanfarnu ár, kemur toymið at virka við á andaktum og bíbliutímum á sjómansheiminum. Harafturat kemur toymið at vitja kirkjur og samkomur, fangahúsið, ellisheim, sjúkrahúsið, ... og at vitja umborð á skip sum koma inn í Nuuk.
Í ár eru 10 fólk við í toyminum, sum verður aftur í Føroyum 22. august.
Toymið takkar bæði fyri stuðul og forbøn.
Um tú veitst okkurt, sum VP ikki veit - skriva so til vp@vp.fo


text:
Burkain á Fanø
Hvussu vil Jógvan Skorðheim og javnbjóðis stokkonservativir islamofobar
megna at steðga kvinnubúnaðin á Fanø? Og ikki er talan um muslimar men
vanligar kristnar danir.
Vísir bara hvussu tollutir føroyingar eru blivnir. Leggja eftir kúgaðum muslimskum kvinnum fyri at rættvísgera egnu ómegd og avdúking av manglandi virðing fyri øðrum fólkasløgum. Og ikki finnist ein einasti muslimur við burka ella niqab í Føroyum, men at síggja trøll á alljósum degi - slíkt megna huldufólk og primitivar verur sum Jógvan Skorðheim. Populisma og dyrkan av sjúkligum átrúnaðarligum atburði hava vit ríkiligt av, men at ein borgarstjóri skal ríða so niðarliga, hevði eg ikki rokna við.
Kári Thomsen


text:
Sverri Egholm
15.10.2017 - 23:45
Sum heild var lagið umborð á Norrønu í gjár gott, men tað vil altíð vera onkur, sum er ónøgdur við okkurt. Norrøna fekk gjáranáttina maskintrupulleikar, og var 14 tímar seinkað í havn í Hirtshals.
- Tað var ongantíð vandi á ferð, men tað var onkur sum bleiv illur. Tað var onkur, sum fór yvir til móttøkuna at skelda fólkini, sum stóðu innanfyri, men annars var hýrurin góður. Manningin var professionell, sigur Unn Hentze við tv2nord.dk.
TV2 Nord hevur eisini prátað við Ellen Dahl Sørensen, sum eisini var sera væl nøgd við handfaringina.
- Manningin var sera blíð, og vit sluppu at eta og drekka alt tað, sum vit orkaðu. Tað var eingin, sum var súrur, ella tað vóru vit í hvussu so er ikki, sigur Ellen Dahl Sørensen, sum var umborð á Norrønu hendan túrin.
Norrøna setti í nátt kósina móti Landskrona í Svøríki, har skipið skal í dokk at umvæla maskinbrekið. Umborð eru umleið 200 ferðafólk, men tey hava fingið boðið at verða flogin heim í morginárini. Sum skilst hava nógv tikið av hesum møguleikanum, men onkur verður verandi.
Væntandi verður Norrøna í Føroyum aftur mikukvøldið ella hósmorgunin.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Forsíðarss
04. Des 2008
Jólasølan í Johnsa handli
Áhugin fyri jólasøluni í Johnsa handli er stórur, og nógv heimavirkað vøra er komin í handilin. Vestmenningar og fólk aðrastaðni frá hava bundið, seymað, tøvt, bakað, gjørt góðgæti og jóladekoratiónir. Har er okkurt til allar aldrar, so møguleikin fyri at keypa jólagávur er heilt avgjørt
02. Des 2008
Ragnar á Staðnum
01. Des 2008
Jólasøla
Sum flestu hava frætt, so verður í ár skipað fyri jólasølu í bygdini. Jólasølan verður hildin fríggjadagin 5. desember, sama dag, sum jólatræið verður tendrað. Jólatræið verður tendrað kl. 17, og jólasølan byrjar kl. 18. Jólasølan verður í handlinum hjá Niels hjá
28. Nov 2008
Vestmanna kirkjukór og James Olsen
Sunnudagin tann 30. november kl. 19.00, sum eisini er fysti sunnudagur í advent, skipar Vestmanna Kirkjukór saman við Vestmanna Kirkju fyri adventshugna í Vestmanna kirkju. Nógv tey seinastu árini hevur Kirkjukórið, skipað fyri hesi hugnaløtu, og aftur í ár er hugnaløtan í kirkjuni á skránni.
28. Nov 2008
Bygdarráðið skipað
17. Nov 2008
Konsert á Staðnum
17. Nov 2008
Stongt fyri vatninum
Stongt verður fyri vatninum á Gerðisvegi týsdagin 18. november frá kl. 10, til arbeiðið er liðugt. Arbeiðið verður væntandi liðugt áðrenn kl. 12.
14. Nov 2008
Klædnainnsavning í Vestmanna
Leygardagin 15. november savnar Reyði Krossur Føroya klæðir o.a. inn ymsa staðni kring landið, eisini í Vestmanna. Í Vestmanna verður innsavningin í Dansistovuni frá kl. 10 til kl. 16. Tikið verður ímóti hesum lutum: Rein og heil klæðir í plastposum Heilt góðar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Heystið er besta listaárstíðin bæði her hjá okkum og aðrastaðni. Eg var mær í arbeiðsørindum í Keypmannahavn og náddi at hyggja at fjúrtan framsýningum uppá ein dag og tað er alt ov mikið. Listafólkini vóru fronsk, fillippinsk og brasiliansk, men tey flestu vóru donsk. Sjálvt um allar framsýningarnar ikki vóru líka góðar, var hetta ein serstakliga inspirerandi rundferð, sum eisini var góð fyri sjálvsálitið, tí tey bestu av okkara listafólkum høvdu væl klárað at staðið seg millum tey, sum framsýna í Keypmannahavn í løtuni. Eg hevði góða guide við mær, listamaðurin Claus Carstensen kennir danska listaheimin sera væl, so vit komu nógva staðni, sum eg ikki hevði hugsað um at farið, var eg einsamøll. Vit byrjaðu hjá Decembristunum á Den Frie og hon minti í grundini eitt sindur um Ólavsøkuframsýningina. Tann framsýningin er liðug. Galleri Tom Christoffersen hevði eina framúrskarandi framsýning við heitinum Mellem linierne við verkum hjá ALbert Mertz, Ib Geertzen og Richard Winther m.a. Framsýningin við Toulouse Lautrec í Statens Museum for Kunst kann somuleiðis viðmælast. Myndirnar eru framleiddar júst á sama hátt sum myndirnar í Steinprenti verða framleiddar í dag og Toulouse Lautrec er í grundini nógv meira modernaður enn hvat eg helt hann var. Framsýningin hjá Manuel Ocampo tykist sera løgin og primitiv, men hon var eisini millum tað vakrasta, eg sá á hesum framsýningartúrinum.
Ovasta myndin hongur í Den Frie á framsýningini hjá Decembristunum
http://www.decembristerne.dk/gallery
Claus studerar verkið hjá Elmer og Jan Sonnergard
Myndin hjá Henrik Have minti meg um onkra mynd hjá Elin J.Smith
Myndevnisliga monomana Inge Ellegaard, sum doyði í fjør
Manuel Ocampo Contemporary Psychology and The Theoretical Steroid Defiled Modernist Chicken
Manuel Ocampo er í Space of Drawings inntil 5.nov
Manuel Ocampo
Í Clausens Kunsthandel var Knud Odde og summar myndir kenna vit frá Summarframsýningini
Katalogið, sum Inger gjørdi til Summarframsýningina stóð frammi í Clausens Kunsthandel
Knud Odde dámar væl Steffan Danielsen
Knud Odde
Knud Odde La Luna Convento
Andreas Schulenberg fekk meg at hugsa um Fríðu Matras Brekku
Fína framsýningin hjá Andreas Schulenberg er í Galleri Spectra
Alles ist verkehrt í Galleri Specta
Andreas Schulenburg arbeiðir eisini við keramik og mosaik
Og við installatión og filt
Jasper Sebastian Stürup: A Journey Round My Skull
Framsýningin hjá Jasper Sebastian Stürup er í Galleri Susanne Ottesen
Sophia Kalkau Entwined Peter Lav Gallery
Sophia Kalkau


text:
Skip to main content
Verkætlanir
- Styrki og veikleiki við gomlu læraraútbúgvingini
Hans H. Hansen, undirvísingarleiðari, námslektari í sálarfrøði og námsfrøði
- Reflektións- og samskiftismiðling í starvslærutíðini
Mikkjal Mikkelsen, námslektari í landalæru, donskum, samfelagsfrøði og KST, og Kurt Madsen, námslektari í støddfrøði, alis- & evnafrøði og teldufrøði
- Lesing og lesikanningar
Karolina Matras, ph.d.-lesandi, námslektari í sálarfrøði og mál- og lesimenning
- Ung fólk
Firouz Gaini, ph.d., lektari í antropologi og samfelagsvísindum
- Linjufaksskipanin á Námsvísindadeildini
Dagbjartur Debes, námslektari í søgu og bókavørður
- PISA kannar førleikar, ROSE kannar hugburð
Erla Olsen, ph.d., námslektari í lívfrøði
- Undirvísing og læring
Firouz Gaini, ph.d., lektari í antropologi og samfelagsvísindum
- Innskúling
Annika Antoniussen, námslektari í námsfrøði og samfelagsfrøði


text:
Jens Hákun Leo
16.11.2016 - 13:45
Tíðindi > Samfelag & Politikkur > Kommunalpolitikkur
Tað var í gjár, at Kringvarpið bar tíðindini um, at núverandi býráð í Tórshavnar kommunu nú hevur gjørt av at minka skattaprosentið í Tórshavnar kommunu við 0,75 prosentstigum, so at skattaprosentið frá næsta ár at rokna verður 19%.
Hetta er Gunvør Balle, sum er fyrstvald á Tjóðveldislistanum, og sum verður nýggjur varaborgarstjóri í nýggju A-E-F býráðssamgonguni í Tórshavnar kommunu, ið tekur við valdinum í kommunini eftir nýggjár, ikki nakað serliga fegin um.
Í samrøðu við Kringvarpið í dag førir Gunvør Balle fram, at núverandi býráð við hesum skattalækkingar-átakinum roynir at gera fortreð fyri komandi býráð:
- Tí kann man kanska tulka hetta her sum ein máta at gera fortreð uppá. Tað er ringt at tulka tað annarleiðis, tá ið tey á henda hátt binda komandi býráð niður.
Gunvør Balle vísir víðari á í samrøðuni við Kringvarpið, at nýggja býráðið nú fær minni rásarúm at fremja tað í verki, sum hon hevur sett sær fyri at fremja.
- Tað merkir, at tað verður verri hjá okkum at gera nakrar raðfestingar, sum vit í hesi nýggju samgonguni hava ætlað okkum, bæði á eldraøkinum og dagstovnaøkinum og eisini viðvíkjandi tí at fáa gongd á bústaðarbygging.
- Nú skulu vit hyggja ordiliga ígjøgnum allar kontoir og alla fíggjarætlanina. Tað skuldu vit gera kortini, men har var (áðrenn skattalættin varð samtyktur, red) rúm fyri nøkrum prioriteringum. Har vóru einar 40 milliónir krónur í yvirskoti, sum vit í okkara valskeiði høvdu kunnað disponerað yvir – men tað plássið hava vit ikki nú (eftir at skattalættin nú er samtyktur, red). Nú mugu vit grípa tað ann uppá ein heilt annan máta, sigur Gunvør Balle við Kringvarpið.
Gunvør Balle førir harumframt fram ímillum linjurnar, at nýggja býráðið ikki hevur ætlanir um at hækka skattaprosentið aftur, men at nýggja býráðið tó fer at gera sítt til at vita, ”um tað kanska er luft onkustaðni, so at tað fær gjørt tær raðfestingar”, sum tað hevur sett sær fyri at fremja.


text:
Leys størv
Føroyskt Lógarrit (FLR) er eitt óheft løgfrøðiligt/stjórnmálafrøðiligt tíðarrit. FLR skipar fyri at geva út tilfar, ið lýsir og greinar mál av týdningi fyri føroyska løgdømið. Nógvar ymiskar greinar um ymisk løgfrøðilig og stjórnmálafrøðilig viðurskifti hava verið prentaðar í FLR. Føroyskir og útlendskir frøðingar hava skrivað greinar um t.d. altjóða lóg, fullveldi, oljulóggávu, skatt, sosial rættindi, stjórnarrætt, fyrisitingarrætt, valdsbýti og føroyska stjórnarsøgu. Greinar hava verið skrivaðar á føroyskum, donskum og enskum. Vanliga er ein enskur samandráttur skrivaður av greinunum.
Í tí fyrsta ritinum (vol. 1, no. 1), sum kom út í januar 2001, segði Kári á Rógvi, ritstjóri, hetta um týdningin av einum frøoyskum lógarriti:"Tørvurin á ienum lógarriti kann neyvan undirmetast. Føroyar hava altíð verið egið løgdømi við egnum lógum og dómum. Talið av lógum, dómum og avgerðum, ið bert hava gildi í Føroyum er stórt. Við nýggju stýrisskipanarlógini eru nú lógir, ið bert eru skrivaðar á føroyskum."
FLR verður stýrt av eini ritstjórn, sum er hægsti myndugleiki. Ritstjórnin verður vald á hvørjum ári. Øll lógkøn og stjórnarkøn kunnu møta á fundi at velja ritstjórnina. Ein ritstjóri verður valdur. 5-9 lógkøn ella stjórnarkøn verða vald. Eisini verður eitt umboð fyri Søgu- og samfelagsdeildina á Fróðskaparsetri Føroya valt.
Ritini og aðrar útgávur verða fíggja við stuðli frá almennum myndugleikum, privatum stuðlum og haldaragjøldum.


text:
Virksemið á sleipistøðini á Kósini í Klaksvík er vaksandi. Í fjør hevði Klaksvíkar Sleipistøð næstan 30 milliónir krónur í bruttovinningi – ein munandi vøkstur í mun til árini frammanundan, tá bruttovinningurin hevur ligið um 21 til 23 milliónir.
Roknskapurin fyri Pf. Klaksvíkar Sleipistøð vísir eitt avlop upp á 3,1 millión krónur í 2017. Úrslitið er munandi betri enn árið fyri, men tó ikki eins stórt og í 2014 og 2012, tá avlopið var hægri hóast ein lægri umsetning, sæst í roknskaparyvirlitinum hjá Vinnuvitan.biz.
Avlopið hetta seinasta fimm ára skeiðið hevur í miðal verið 2,7 milliónir krónur um árið.
Sleipistøðin rindaði í fjør næstan 24 milliónir krónur í lønum og smáar 700.000 krónur í skatti.
Aftur fyri góða úrslitið hava eigararnir lutað sær tilsamans eina millión krónur í vinningsbýti. Eftir eru framvegis 15,7 milliónir í eginpeningi.
Høvuðseigarar í Pf. Klaksvíkar Sleipistøð eru tvey smápartafeløg, Spf Kenit og Spf LGS.
Símun Pauli úr Konoy er nevndarformaður í pf. Klaksvíkar Sleipistøð, meðan Grímur Rasmussen og Ólavur Hansen eru nevndarlimir.
Stjóri er Frimodt Rasmussen, sum í januar mánaði varð kosin ársins leiðari innan privatu vinnuna, millum annað fyri góða úrslitið, sum Klaksvíkar Sleipistøð hevur havt seinastu árini.
Frimodt Rasmussen varð í januar kosin Ársins leiðari á Leiðaradegnum


text:
Føroya Arbeiðsgevarafelag er meginfelag fyri føroyskar arbeiðsgevarar.
Endamálið við Føroya Arbeiðsgevarafelag er at standa fyri sáttmálasamráðingum við løntakarafeløgini. Umframt hetta er endamálið m.a. eisini at gera sína ávirkan galdandi á yvirskipaða arbeiðsmarknaðar- og vinnulóggávu og annars í øllum sínum virki at fremja áhugamál hjá arbeiðsgevarum.
Føroya Arbeiðsgevarafelag varðar av 40 ymiskum sáttmálum á føroyska arbeiðsmarknaðinum. Hesir sáttmálar fevna um meginpartin av privata arbeiðsmarknaðinum á landi umframt hjá farmaflotanum.
Føroya Arbeiðsgevarafelag hevur eina 7 manna nevnd, sum verður vald av limunum á árliga aðalfundi felagsins Limir felagsins eru einstakar fyritøkur, sum eru beinleiðis limir í Føroya Arbeiðsgevarafelag. Harafturat eru fýra arbeiðsgevarasamskipaninar limir í felagnum. Tær eru Føroya Handverksmeistarafelag, Reiðarafelagið fyri Farmaskip, Arbeiðsgevarafelagið hjá Fíggjarstovnum í Føroyum og Føroya Prentsmiðjufelag. Fyritøkur sum eru limir her, eru umvegis hesar eisini limir í Føroya Arbeiðsgevarafelag.
Í lógunum hjá Føroya Arbeiðsgevarafelag stendur, at nevndin skal veljast soleiðis, at hon umboðar tær ymisku vinnugreinarnar og landið, so væl sum til ber.
Føroya Arbeiðsgevarafelag stimbrar sínum limum at taka seg saman í vinnugreinafeløg. Hetta verður gjørt fyri, at vinnugreinar skulu kunnu megna at hava greiðari profil og ávirkan á teirra vinnuøki.
Føroya Arbeiðsgevarafelag stendur fyri og myndar raksturin av Vinnuhúsinum, har eisini skrivstova hjá felagnum er.
Sum meginfelag fyri vinnuna tekur Føroya Arbeiðsgevarafelag sær av nógvum ymiskum uppgávum:
• Felags sáttmálar fyri vinnuna: Vegna vinnuna ger Arbeiðsgevarafelagið sáttmálar við løntakarafeløgini, ið tryggja støðug viðurskifti á arbeiðsmarknaðinum og tálma lønarvøkstri í mestan mun.
• Ráðgeving og tænasta: Felagið veitir limum sínum holla ráðgeving og tænastu á hesum økjum: Sáttmálaviðurskiftum, starvsfólkaviðurskiftum og leiðslu, lógir og reglugerðir á vinnuøkinum. Harumframt virkar umsitingin í Vinnuhúsinum sum sambindingarlið við vinnu í øðrum londum, partvíst gjøgnum samstarv okkara við vinnufeløg í grannalondunum og partvíst, tí at útlendsk feløg, sum vilja samstarva við føroyska vinnu, venda sær til felagið.
• Politisk ávirkan: Vinnunnar vegna verður arbeitt við at ávirka allar tær lógir og reglugerðir, sum landsstýrið, løgting, umsiting, stovnar og kommunur seta í verk, soleiðis at hesar tæna og ikki darva vinnuni. Talan er her um yvirskipaðar vinnupolitiskar karmar, ikki serstakar karmar fyri ávísar vinnugreinar. Arbeiðsgevarafeløgini eru umboðað í nógvum ymiskum stýrum, nevndum og ráðum, ið seta karmar fyri føroyska samfelagið og framtíð okkara, og gera her sína ávirkan galdandi, so vinnusjónarmið vinna frama. Hettar tryggjar limum okkara, at tað eisini framyvir gerst liviligt fyri fólkið við fyritakssemi og hugskotum. Felagið ger sostatt alt fyri at ávirka skipanir, sum eru viðkomandi fyri vinnuna.
• Kunning: Føroya Arbeiðsgevarafelag veitir kunning um privatu vinnuna, vinnulig viðurskiftir og tann týdning, vinnan hevur fyri samfelagið, bæði úteftir og gjøgnum føroyskar miðlar. Felagið skipar eisini fyri kunningartiltøkum o.l. fyri limunum. Hetta snýr seg í mestan mun um broytingar í lóggávu o.l.
• Fundir og orðaskifti fyri leiðslurnar innan vinnuna: Føroya Arbeiðsgevarafelag nýtir Vinnuhúsið sum miðdepil fyri vinnuligum og vinnupolitiskum orðaskifti, og har verða bond knýtt millum leiðarar í privatu vinnunu - eisini tá Vinnuhúsið er karmur um vitjanir uttaneftir. Arbeiðsgevarafelagið setur eisini eftir tørvi arbeiðsbólkar at greina mál og stevnur fyri føroyska vinnu - mál og stevnur, sum ofta gerast hornasteinar í almenna vinnupolitikkinum.


text:
Søkt verður eftir einum starvsfólki at starvast í miðal 20 tímar um vikuna, og einum starvsfólki í tímalønt starv til dagstovnaskipanina í Vágs kommunu, frá skjótast tilber og fram til summarsteðgin 2018.
Dagstovnurin liggur í sera vøkrum og náttúruríkum umhvørvi, har ið náttúran kemur at seta sín dám á gerandisdagin. Størstu børnini eri í egnum hølum í Vágs skúla. Ungdómshúsið og forskúlin halda til undir somu lon.
Vit vænta at umsøkjarin kanst arbeiða sjálvstøðugt, er ja-lig/ur, dugir at samstarva, seta í gongd, tekur ábyrgd og dugir at seta sær mál.
Vit bjóða eitt spennandi starv, ið eru í støðugari menning, har starvsfólkið kanst verða við at mynda og seta sín dám sítt arbeiðspláss.
Vit vænta at umsøkjarin hevur útbúgving sum námsfrøðingur. Søkir eingin námsfrøðingur, kann hjálparfólk setast.
Løn sambært sáttmála millum Kommunala Arbeiðsgevarafelag Føroya og Føroya Pedagogfelag.
Skrivlig umsókn skal verða Vágs kommunu í hendi í seinasta lagi fríggjadagin 2. mars 2018 kl. 12.00
Vágs kommuna
Vágsvegur 30
FO-900 Vágur
ella á vagur@vagur.fo
Meira fast at vita um størvini við at venda sær til kommunuskrivstovuna, telefon 663000 ella vagur@vagur.fo


text:
Henrik Old: Síggið at Suðuroyarportalurin longu hevur tikið avgerð um og boðar frá, at triði túrurin hjá Smyril ónsdag skal takast burtur eftir nýggjár.
Eg gangi út frá, at tíðindini koma úr tí tilfari, sum Samferðslumálaráðið hevur sent fíggjarnevndini. Tá fíggjarætlan verður gjørd, so senda teir ymisku stovnarnir undir ráðnum, í okkara føri serliga teir stóru sum Landsverk og Strandferðslan, sínar viðmerkingar og ynskir inn til komandi fíggjarlóg.
Tað hevði ikki spælt friðarliga av, um landsstýrismaðurin sorteraði burtur úr tilfarinum, tað honum ikki dámdi ella ikki var samdur í. Tí er alt, sum SSL og LV hava sent inn, koyrt víðari til fíggjarnevndina, og so er vanligt, tá landsstýrismaðurin verður innkallaður í fíggjarnevndina, at hann har greiðir frá, hvat hann er samdur í ella ikki.
Úr tí tilfarinum, sum fíggjarnevndin hevur fingið, lesa tíðindafólk dagliga burturúr.
Skal ein landsstýrismaður gera viðmerkingar til øll tíðindabrot, sum verða lisin burtur úr tí tilfari, sum fíggjarnevndin hevur fingið, so ger hann ella hon ikki annað.
So um Suðurrás hevði ein serligan áhuga í onkrum av tí tilfari, sum fíggjarnevndin hevur fingið, so hevði borið til at ringt ella sent ein teldupost til landsstýrismannin, áðrenn ein so avgjørd niðurstøða varð gjørd.
Henrik Old


text:
Undirvísingin er tveir tímar um vikuna í eina lestrarhálvu. Skeiðið viðger fjølmiðlar ástøðiliga, søguliga og greinandi.
Skeiðslýsing sæst HER
Førleikar: umsøkjarar skulu í minsta lagi hava viðkomandi prógv frá hægri lærustovni. Við umsóknini skulu fylgja avrit av prógvum og upplýsingar um starvsroyndir. Møguligar útgávur ella dømi um skrivlig avrik kunnu eisini leggjast við.
Løn sambært sáttmála millum Landsstýrið og Akademikarafelagið.
Umsóknir skulu sendast til umsokn(at)setur.fo.
Umsóknarfreist er 20. mai 2018.
Nærri fæst at vita um tímalærarastarvið við at venda sær til Berg Djurhuus Hansen, dekan, teldupostadr. bergurdh(at)setur.fo , tlf. 292542


text:
Høgni Egilstoft Nielsen
Høgni Egilstoft Nielsen (føddur 29. apríl 1997) úr Sandavági er ein føroyskur telvari og fótbóltsleikari. Hann vann FM í talvi bert 16 ára gamal í apríl 2014. Tað gjørdist greitt, at hann hevði vunnið, longu tá eitt umfar var eftir, tí tá hevði hann 8 stig, meðan teir næstu eftir honum høvdu 6 stig.[1] Hann er yngsti FM vinnari í talvi nakrantíð. Dagin eftir skrivaði hann aftur føroyska talvsøgu, tá hann vann sín seinasta dyst og gjørdist tann higatil fyrsti og einasti, ið hevur vunnið FM í talvi við fullum stigatali. Høgni hevur eisini gjørt nógv um seg í Norðulandameistarakapping fyri ung. Í 2008 vann Høgni silvur fyri telvarar 10 ár og yngri, ið varð hildin í Danmark. Í 2010 vann Høgni bronsu fyri telvarar 12 ár og yngri, ið varð hildin í Svøríki. Í 2012 vann Høgni silvur fyri telvarar 14 ár og yngri, ið varð hildin í Finnlandi. Í 2013 vann Høgni bronsu fyri telvarar 16 ár og yngri, ið varð hildin í Íslandi. [2]
Høgni spælir eisini fótbólt. Hann spælir við fótbóltsliðnum 07 Vestur. Hann hevur umboðað føroyska fótbóltslandsliði bæði fyri U-15 og U-17. Høgni spældi við U-15 í 2011. Í 2012 og 2013 umboðaði Høgni U-17 landsliðið. Hann spældi tó ongan dyst í 2012, men spældi allar dystirnar U-17 liðið spældi í 2013, sum var 10 dystir. [3]
Familja[rætta | rætta wikitekst]
Bróðir Høgna, Rógvi Egilstoft Nielsen, er eisini telvari og vann FM í talvi í 2012 og luttók á Talv-OL 2012. Pápi teirra er fyrrverandi fótbóltsleikari og telvarin Torkil Nielsen, ið skoraði málið hjá Føroyum í 1-0 sigrinum móti Eysturríki í 1990.


text:
Stuttsøgan Dómurin eftir hin víðagitna jødiska rithøvundan Franz Kafka er komin í føroyskari týðing. Eksil hevur longu givið út søguna Umskapanin, sum gjørdist vælumtókt í Føroyum. Hetta er sjeynda bókin hjá Eksil síðani 2007, og aðrar eru í væntu her í 2012.
Tey flestu kenna Franz Kafka (1883-1924). Hann var jødi úr Prag, ið skrivaði á týskum, og verður av mongum sæddur sum profetiskur høvundur, ið spáddi um 2. heimskríggj.
Soleiðis sum eg síggi tað, eigur Dómurin at verða givin út fyri seg av tí, at tann søgan er sera lýrisk og ikki so episk, og tí haldi eg henni tørva gott pláss, tí annars riggar hon kanska ikki. Eg eri annars nógv bestur við hana av øllum mínum verkum, og eg havi tískil altið fegin viljað, at hon skuldi sleppa at verða givin út einsamøll, um nakar møguleiki var fyri hesum.
Franz Kafka í brævi til forlagið hjá Kurt Wolff hin 19. august 1916.
Av verkum Kafkas finnast á føroyskum: Umskapanin í týðing Agnar Artúvertins og nøkur stutt prosabrot. Agnar Artúvertin hevur eisini týtt hesa bókina. Høgni Egholm Magnussen hevur gjørt permuna og sett upp. Joan Sørinardóttir hevur staðið fyri týskum samanburði. Katrin Reinert og Marius Staksberg hava givið málsliga leiðbeining. Stuðul er veittur frá Mentanargunni Landsins og Fjølrit.
Søgan Das Urteil hevur fingið føroyska heitið Dómurin.
Bókin er 48 bls. og hevur týska tekstin á vinstru síðu og føroyska tekstin á høgru síðu. Hon kostar 98 kr.


text:
Kamerun
Tjóðveldið Kamerun (franskt République du Cameroun, enskt Republic of Cameroon) er eitt land í Miðafrika. Mong fólkasløg búgva í Kamerun, og landslagið er margbroytt. Í norðri hevur Kamerun mark við Kjad og Nigeria, í eystri við CAR, í vestri við Nigeria, og í suðri við Kongo, Gabon og Ekvatorguinea. Fólkatalið í landinum er 20,5 millionar [1]. Høvuðsstaðurin eitur Yaoundé [2].
Í Miðafrika báðumegin miðkring eru tað stóru, grøðiligu regnskógirnir og ovurstóra Kongoá, sum eyðkenna landslagið. Tað var her, ræðuligi trælahandilin, ið evropearar settu í verk, byrjaði í 14. øld, síðst í 19. øld vórðu øll londini í Miðafrika evropeisk hjálond.
Innihaldsyvirlit
Politikkur[rætta | rætta wikitekst]
Í Kamerun hava politiksu viðurskiftini verið trygg. Í hesum øki, sum hevur havt stórar trupulleikar, síðan tað loysti frá hjálandaharrum sínum, hevur Kamerun gingist betur enn flestum londum her, skilagóðum stjórnarpolitikki fyri at takka [3].
32,1 % av fólkinum eru ikki lesifør og 30 % av fólkinum er arbeiðsleys [4].
Landafrøði[rætta | rætta wikitekst]
Við strondina er slættlendi, og har regnar illa, norðari er hálendi og minni avfall, og norðast er ein smalur geiri heilt norður at mýrunum við Kjadvatn.
Veðurlag[rætta | rætta wikitekst]
Tropurnar eru har, sum heitast er, og har sum sólin stavar beint niður á jørðina. Orðið tropur merkir heitt veðurlag. Mitt í tropunum á ekvatorleiðini er bæði nógvur hiti og nógv avfall. Á ekvatorleiðini kemur sólin upp kl. 6 hvønn morgun og fer niður kl. 6 hvørt kvøld. Tá ið sólin kemur upp um morgunin, er himmalin heiður, turt og sólskin, hitin er eini 28-32 °C (82-89° í miðal hvønn einasta dag.
Tá ið komið er út um middag, tjúknar hann av, og regnið fer at oysa. Hetta regn heldur á einar tríggjar-fýra tímar, so tynnir hann aftur í luftina, og teir seinastu tímarnar av degnum er aftur klárur heiður, ikki skýggj fyri sól. Í tropunum er miðalhitin tann kaldasta mánaðin í árinum minst 17 °C. Í tropunum frystir hann ongantíð, og kavi er ikki at síggja.
Búskapur[rætta | rætta wikitekst]
Mestu inntøkurnar í Kamerun eru av olju og øðrum náttúrutilfeingi, til dømis aluminiumsmálmi, gulli og jarni. BTÚ fyri hvønn íbúgva í landinum er $ 2300 (11 860 DDK).
Skógarvinna[rætta | rætta wikitekst]
Skógarvinnan í Kamerun vindur upp á seg. Har eru stórir regnskógir, og landið flytur út mahogni, íbinholt og tekk. Ein meinbogi fyri skógarvinnuna er, at vegakervið er vánaligt, og í regntíðini er næstan ikki framkomandi.
Regnskógurin hvørvur[rætta | rætta wikitekst]
Regnskógirnir, har apurnar halda til, verða høgdir og minka skjótt. Nýgróðursett trø verða skjótt høgd aftur at fáa til dømis timbur, so tey gagna lítið sum tilhald hjá plantum og djórum. Nógv apusløg eru hótt. Tær liva í flokkum og berjast av og á við flokkar í grannaøkinum. Sjimpansurnar halda til langt inni í regnskógunum í Kamerun. Hildið verður, at tilsamans eru 35 000 frælsar sjimpansur, og eru tær spjaddar ógvuliga víða [5].
Stór, ónomin øki í Kamerun verða oyðiløgd, tí tørvurin á brenni og viði er stórur. Nú eru tó nógv øki friðað sum dýraverndargarðar at verja dýralívið. Koruptjóðgarðurin í Vesturkamerun er helst seinasta økið í Kamerun, har regnskógurin hevur fingið frið. Tað eru ótrúliga mong djórasløg í Kamerun. Í regnskógunum eru til dømis sjimpansur og gorillur.
Uttanlandshandil[rætta | rætta wikitekst]
Inn- og útflutningurin av vørum, skift á ávikavist upprunaland og nýtsluland fyri 2009, sær soleiðis út sambært CIA World Factbook:
Ídnaður[rætta | rætta wikitekst]
Sum í grannalondum sínum fyri sunnan, Kongo og Gabon, hevur landið vunnið nógvan pening av olju og hevur brúkt hann at menna ídnaðin.
Landbúnaður[rætta | rætta wikitekst]
Flestir bøndur í Kamerun velta bæði til sín sjálvs og at selja, hava tað, vit rópa sjálvbjargnisbúnað og marknaðarbúnað. Í Norðurkamerun, har lítið avfall kemur niður, er vanligt at dyrka hirsu. Hirsa, ið er korn, veksur væl, hóast jørðin ikki er so góð, og veðurlagið er rættiliga turt. Hirsa verður m.a. nýtt til at bryggja øl. Tá verður kornið turkað og malið og latið í stórar krukkur og sett at gera. Í Kamerun hava tey eisini lagt seg eftir at dyrka fjølbroytta marknaðargrøði at flyta út, til dømis oljupálmar, kaffi og bananir.
Fólk[rætta | rætta wikitekst]
Fleiri enn 250 fólkasløg og ættarbólkar eru í Kamerun [6], og fáastaðni í Afrika eru so mong fólkasløg og mentanin so fjølbroytt. Fyri norðan eru muslimsk flakkfólk, til dømis fulaniar, fyri sunnan eru skógarfólk, ið trúgva á afrikanskar náttúruátrúnaðir. Flestu fólk eru trúfastir bøndur, ið halda neyt og dyrka nóg mikið til egna nýtslu. Bydirnar eru smáar, ofta bara nøkur fá húski. Húsini eru bygd av greinum, sum eru stungnar niður í jørðina og samanbundnar í erva. Greinarnar eru taktar uttan við grasi og leyvi.
Miðallívsævin í landinum er 54 ár [7]. Í 2009 vóru í Kamerun fráboðaðir 610,000 tilburðir av eyðkvæmi. HIV-virus elvir til eyðkvæmi, og eyðkvæmi er navnið á sjúkuni, tá ið hon er brotin út. Tað kunnu taka nógv ár, frá tí at tú ert vorðin smittað, til sjúkan kemur so nógv fyri seg, at sjúkueyðkenni vísa seg. Hóast eingi sjúkueyðkenni eru, kann tann, ið er smittaður, smitta onnur.
Átrúnaður[rætta | rætta wikitekst]
Hagtølini eru grundað á CIA World Factbook (2009).
- Kristindómur 40 %
- Afrikanskir átrúnaðir 40 %
- Islam 20 %
Lutheranisma[rætta | rætta wikitekst]
Tann evangelisk-lutherska kirkjan í Kamerun hevur 320 000 limir. Hetta er tríggjar ferðir so nógv sum fyri sløkum 20 árum síðani. Fyrst í nítiárunum hevði kirkjan umleið 100 000 limir [8]. Tá virkaði kirkjan í nøkrum landspørtum, serliga í Adamaoua-økinum. So við og við hevur kirkjan stovnað kirkjulið í flestu stóru býunum í landinum. Orsøkin til vøksturin og útbreiðsluna av kirkjuni, er millum annað, at limir, ið eru fluttir, hava stovnsett nýggj kirkjulið í nýggjum økjum. Í alt telur kirkjan í dag 1 500 kirkjulið.
Mentan[rætta | rætta wikitekst]
Kamerun hevur ríka og ógvuliga fjølbrotta mentan.
List[rætta | rætta wikitekst]
Allastaðni gera tey virðismikið listarhandverk.
Tónleikur[rætta | rætta wikitekst]
Í Kamerun er trumman mest týðandi ljóðførið. Her, eins og syðri og eystari í Afrika, eru tað ofta dansifólk og tónleikafólk, ið spæla, tá ið veitslur eru. Allastaðni í Kamerun hoyrir tú tónleik, sum verður leiktur á alskyns fólkatónleikaraljóðføri. Best umtókta kamerunska tónleikagreinin er makossa, sum er blandingur av rútmukendum afrikonskum tónleiki og soultónleiki, ið er óførur at dansa eftir [9]. Makossa er yndistónleikur fólksins í øllum Miðafrika.
Ítróttur[rætta | rætta wikitekst]
Fótbóltur[rætta | rætta wikitekst]
Eftir at hava staðið seg væl í kappingum um afrikameistaraheitið og í heimsmeistarakappingini, er kamerunska landsliðið í mansfótbólti vorðið eitt tað besta í Afrika. Fólkið í Kamerun er heilt burturhugað í fótbólti, og bæði í matarløtum og um kvøldið eftir arbeiðstíð spæla fólk fótbólt allastaðni, har lendið er so frægt slætt, at tey fáa spælt.
Keldur[rætta | rætta wikitekst]
- ↑ http://www.infoplease.com/ipa/A0107382.html
- ↑ http://www.infoplease.com/ipa/A0107382.html
- ↑ http://www.worldreport-ind.com/cameroon/index.htm
- ↑ https://www.cia.gov/library/publications/the-world-factbook/geos/cm.html
- ↑ http://www.blueplanetbiomes.org/chimpanzee.htm
- ↑ http://www.finn.no/finn/travel/theme/object?finnkode=22534560
- ↑ http://www.indexmundi.com/cameroon/life_expectancy_at_birth.html
- ↑ http://www.idag.no/aktuelt-oppslag.php3?ID=17013
- ↑ http://www.afropop.org/explore/style_info/ID/9/Makossa/


text:
Tíðindi
29. august 2017
Trupulleikaorðingin í verkætlanini hjá teimum fýra var, hvussu samfelagið kann stuðla skúlaskipanini, so at allir næmingar rúmast. Fyri at lýsa, hvussu føroyski skúlin kundi verið, hava teir kagað eftir finsku skúlaskipanini, sum teir halda, at vit kundu lært nógv av.
- Finski skúlin er nógv øðrvísi enn okkara; tey leggja stóran dent á, at næmingarnir hava virðing fyri lærarunum, at tað verður arbeitt nógv í tímunum, at teir ikki hava skúlating, og at skúladagurin er stuttur.
Men tað, sum tey duga serliga væl, er at fáa øll við, eisini tey, sum hava aðrar fortreytir, til dømis útlendingar.
- Vit klára als ikki í okkara skúla at geva næmingum, sum ikki eru føroyingar, nóg góða skúlagongd.
Og teir fýra vita, hvat teir tosa um; Josenio er filipini og hevur gingið í Sørvágs skúla í gott tvey ár. Útlendskir næmingar eiga at fáa hjálparlærara, so teir læra føroyskt so skjótt til ber, halda teir.
- Vit kunnu ikki bjóða næmingum at sita í skúlastovuni og einki fáa við. Teir eiga at fáa hjálparlærara, so teir kunnu fylgja við í øllum lærugreinunum. Allar bøkurnar eru á føroyskum og donskum, og útlendingarnir skilja ikki eitt orð. Høvdu útlendingarnir ein hjálparlærara, fingu teir við, hvat lærarin segði, hvat undirvísingin snýr seg um, og hvat stendur í bókunum. Í okkara eygum eigur fólkaskúlin at geva rúmd fyri øllum næmingum, eisini teimum, sum ikki hava føroyskt sum móðurmál, og teimum, sum hava brúk fyri stuðli í onkrum einstøkum faki. Tað ber eisini til at gera smærri flokkar, har næmingar ganga, ið órógva undirvísingina. Og verður tað gjørt, so hevur tað týdning, at tey, sum ganga í hesum flokkum, ikki verða happað og kallað; tí skal ein hugburðsbroyting til frá øllum, bæði næmingum, foreldrum og lærarum.
Á myndini frá vinstru: Jón Weihe, Tóki Joensen, Josenio Ranin Gorres og Thor Lorenzen.
Lesið alla samrøðu við dreingirnar í Skúlablaðnum, sum júst er komið.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Klaksvíkar Svimjihøll verður næstu dagarnar karmur um JuniorMeistarastevnuna og Meistarastevnuna fyri Ung 2016, sum er føroyameistarastevnan fyri allar okkara aldursbólkar, upp til gentur sum eru 17 og dreingir sum eru 18 ára gamlir.
Kappast verður við beinleiðis finalum, eftir fylgjandi tíðarætlan:
- Fríggjamorgun 22 apríl – Upphiting frá kl 08:30 og kapping frá kl 10:00
- Fríggjadag 22. apríl – Upphiting frá kl 16:00 og kapping frá kl 17:30
- Leygarmorgun 23. apríl – Upphiting frá kl 08:00 og kapping frá kl 09:00
- Leygardag 23. apríl – Upphiting frá kl 14:30 og kapping frá kl 15:30
Kappingarskráin (programmið) er viðfest sum html og txt.


text:
Let it - Frum
"Let it" er heiti á nýggja sanginum hjá Frum og sjónbandalagið er tikið upp í Hundsarabotni, Runavík og Æðuvík.
Sangurin og sjónbandalagið seta sjóneykuna á rørsluna hjá alheiminum - hvussu hann flytur seg, skapar seg og endurskapar seg. Hvussu kunnu vit sum menniskju við okkara tilvitsku, sum bert varir eitt lítið bil, fyrihalda okkum til alheimin. Vit eru fødd av heiminum og inn í ein heim sum longu er skipaður, men hann er aldrin fullkomin.
Beinta á Torkilsheyggi hevur leikstjørnað
Rógvi Rasmussen hevur filmað
Rannvá Káradóttir er danshøvundur
Billa Jenný Jónleifsdóttir og Sára Sondum hava sniðgivið
Marianna Mørkøre hevur klipt og sett saman
Rannvá Jónsdóttir Johansen hevur samskipað
Jenný Kragesteen hevur framleitt
Leikarar:
Alda Mohr Eyðunardóttir
Annika Repond Sørensen
Birita Marta Jørgensen
Elsa Anna Kjartansdóttir Mohr
Íðunn Gundardóttir Mortensen
Kolbrún í Haralsstovu
Lea Áradóttir Rasmussen
Leyvoy í Gerðinum
Margreta Eyðunsdóttir Samuelsen
Maria Lyager
Sigrun Mohr Jónsdóttir
Vár Samuelsen
Yvonna Madayag Mörköre
[youtube=http://www.youtube.com/watch?v=lsqa8rsas1E&feature=youtu.be]


text:
Páll Finnur Páll spæla við
Páll Finnur Páll spæla á Summar Festivalinum í august.
Páll Finnur Páll hava gjøgnum árini havt nógvar fantastiskar framførslur á Summar Festivalinum, og nú er greitt, at Páll Finnur Páll spæla á landsins størsta tónleikatiltaki í august.
- Summar Festivalurin og Páll Finnur Páll hava havt sera gott samstarv gjøgnum árini, og vit eru fegin um at bjóða teimum væl afturkomnum á okkara festival, siga fyrireikararnir av Summar Festivalinum.
Framførslan á ársins Summar Festivali verður tann sjeynda hjá Páll Finnur Páll, og bólkurin fer at halda seg til tað, sum vit áður hevur riggað so serstakliga væl.
- Vit fara at bjóða fólki tað, sum tey kenna Páll Finnur Páll fyri, sigur Finnur Koba, sum er annar sangarin í bólkinum.
Hann minnist við einum smíli undanfarnar framførslur á Summar Festivalinum.
- Sum tónleikari ynskir tú at fáa eitt samband við áhoyrararnar, har tú gevur teimum nakað, og tey geva tær nakað. Tað er besta kenslan, sum tú kanst hava sum tónleikari, sigur Finnur Koba.
Her kanst tú síggja videosamrøður við Finn Koba:


text:
Stykkið – vestan fyri Breiðá
Gongin vestan fyri Breiðá er umleið fimm metrar breið. Grótið í gongini er feldspattbasalt, og stór feldspattkorn (ítinnur) síggjast liggja fram við rondina á gongini.
Upprunaliga hevur ein riva verið í jørðini her, sum ein grótbræðing spríkti upp í og stadnaði til fast grót; men spenningar og røringar hava eisini verið seinni, so at eitt rivulag (nógvar tættar rivur) nú er við knústum gongsgróti.
Rituvík – vestan fyri lendingina
Lavatunlar eru tóm, avlong hol innan í einari storknaðari lavaflógv. Teir verða ofta fyltir av bræðingum frá seinni eldgosum. Tá hellan rundanum verður máað burtur, og ífyllan liggur eftir, nevna vit tað ein grótdregil. Ein grótdregil er at síggja einar 250 metrar vestan fyri lendingina í Rituvík.
Hann er umleið tríggjar metrar breiður og ein metur høgur, og hann gongur inn undir eina basaltflógv niðast í bakkanum. Framman fyri sæst, at hann er sprotnaður í stabbar, ið venda út móti skorpuni.
Vestmanna – Fossá
Vestan fyri ánna undir ovaru byrging (SEV) er ein veit oman við byrgingini. Botnurin í veitini er hella, og her teljast mangar tunnar basaltfláir niðaneftir. Niðasta flógvin í veitini er uml. ein metur tjúkk, og tær ovaru eru heilt tunnar, og her sæst týðiliga, hvussu Malinstindarfylkið er bygt av tunnum fláum.
Niðast í hvørjari flógv eru pípupoknur, sum venda eitt sindur á skák og vísa hvønn veg, grótbræðingin hevur runnið. Ovarlaga í hvørjari flógv eru rundar og óskapligar poknur. Oman á fláunum er lavabørkur.
Viðareiði – á Helluni
Frá Døtlisgjógv suður um kirkjuna gongur ein morenubakki upp frá lendingini, hann er upp til 8 metur høgur og er berur á miðjuni. Tilfarið í morenuni er leir og ísmerkt grót av ymiskum skapi og stødd. Í øruni sæst eyr-, sand- og leirtilfar inn ímillum tær tunnu basaltfláirnar í helluni. Norðan fyri Døtlisgjógv halla fláirnar meir enn sunnanfyri.
Bøur – Akranessker og Jatnagarðar
Akranessker er úr óregluliga innskotnum blágrýti. Stabbanir venda í allar ættir og eru ymiskir í skapi. Ein gong sker tvørtur ígjøgnum, hon kann hava verið tilførsla til innskotið.
Jatnagarðar eru úr tveimum gongum, ið eru úr harðari tilfari enn grótið uttanum. Tað hevur við sær, at gongirnar eru meiri mótstøðuførar fyri burturmáan, og tær standa tí upp úr landslagnum. Báðar gongirnar hava stabbar tvørtur-um.
Argir – grótbrotið á Glyvursnesi
Í sunnara endanum av grótbrotinum á Glyvursnesi sæst partur av fláabygnaðinum í Ennifylkinum sera væl. Tjúkku basaltfláirnar eru týðiligar, og fláamørkini síggjast, har sum reydligu lindirnar eru. Millum tvær av basaltfláunum sæst ein týðilig royðugrýtislind.
Hvør einstøk flógv er uppbygd við einum lavabotni niðast, síðani einum kjarna, sum er meira massivur, og ovast er lavaskorpan. Henda skorpa er í støðum eisini reydlig og nógv umgjørd. Lesið annars um fláabygnaðin á kortinum um grótsløg.
Hov – oman fyri bygdina
Oman fyri Hov er ein serliga tjúkk basaltflógv. Fram við gamla vegnum ber til at síggja, hvussu hon sær út. Niðast eru regluligir stabbar, nógvir teirra eru sekshyrntir og hava umleið somu stødd. Mitt í flónni gerast stabbarnir óregluligir, færri av teimum eru sekshyrntir, teir smalka upp eftir og snúgva seg hvør um annan.


text:
Fastalávintshald í Stranda skúla mánadagin 12. februar 2018.
Allir næmingar og lærarar møta ”grýluklødd”.
Skrá:
08:00 Næmingarnir møta – Morgunsangur í forhøllini.
08:15 Næmingar, sum hava brúk fyri tí, fara í flokshølini at gera
seg klárar.
08:40 Møta í fimleikahøllini til føroyskan dans.
09:10 Sláa tunnu. Byrjanardeildin í forhøllini. Miðdeildin og hádeildini fimleikahøllini.
10:20 Øll fáa okkurt at eta og drekka.
10:50 Heiðurslønir
11:00 Fólkadansur.
12:00 Skúladagurin liðugur.
Ásettu tíðirnar eru bert vegleiðandi!
Vónandi fáa vit ein góðan dag.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Tíðindaskriv um tyrluflúgving
05.09.2005
Tíðindaskriv um tyrluflúgving
Vestmanna Kommuna hevur fingið áheitan um at gera reglugerð fyri tyrluna, tá hon er í arbeiðsørindum í Vestmanna.
Ásannandi, at tað er trupult at seta ávíst øki burturav til tyrluna, tá hon er í arbeiðs-ørindum í Vestmanna, hevur Vestmanna Kommuna í samráð við Tyrlutænastuna gjørt niðanfyri standandi reglur:
· at Tyrlutænastan í góðari tíð boðar kommununi frá, tá flúgving er fyri framman í Vestmanna.
· at Tyrlutænastan heitir á viðkomandi, sum hevur biðið um flúgvingina, um at seta seg í samband við kommununa.
· at tyrlan so vítt gjørligt lendir ella krøkir í og úr uttanfyri bygt øki.
Á henda hátt kann, um skotbráið ikki er ov stutt, avtalast partanna millum, hvar frægast er at lenda ella krøkja í og úr.
Vestmanna Kommuna
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)